Abdullahs Gils - Vikipēdija

# Abdullahs Gils

### Vikipēdijas raksts

Abdullahs Gils Abdullah Gül

11. Turcijas prezidents

Amatā 2007. gada 28. augusts – esošais
Premjerministrs | Redžeps Tajjips Erdoans
Priekštecis | Ahmets Nedždets Sezers

Turcijas ārlietu ministrs

Amatā 2003. gada 14. marts – 2007. gada 28. augusts
Prezidents | Ahmets Nedždets Sezers
Premjerministrs | Redžeps Tajjips Erdoans
Priekštecis | Jasars Jakišs

25. Turcijas premjers

Amatā 2002. gada 18. novembris – 2003. gada 14. marts
Prezidents | Ahmets Nedždets Sezers
Priekštecis | Bilents Edževits
Pēctecis | Redžeps Tajjips Erdoans

Dzimš. dati | 1950. gada 29. oktobris Kajseri
Politiskā partija | Taisnības un attīstības partija
Dzīvesbiedrs (e) | Hajrinisa Ēzjurte
Reliģija | islāms

Abdullahs Gils (dzimis 1950. gada 29. oktobrī) kopš 2007. gada 28. augusta ir Turcijas valsts prezidents. Premjers Redžeps Tajjips Erdoans, izvirzot Abdullaha Gila kandidatūru prezidenta vēlēšanām, radīja Taisnības un attīstības partijai konfliktu ar Turcijas sekulāro elektorātu.

2007. gada maijā Gila kandidēšanu par prezidentu veiksmīgi apturēja sekulārā valsts elite, jo viņiem radušās aizdomas, ka Gils ir pārāk islamisks savos uzskatos.

## [izmainīt šo sadaļu] Bērnība

Abdullahs piedzima Kajseri, Ahmeta un Advijes Hamdi ģimenē un tika audzināts ļoti konservatīvu uzskatu vidē. Viņa ģimenes vēsture ir ļoti sena un vairāk kā simt gadu viņi kalpojuši Gullukas mošejā.

### [izmainīt šo sadaļu] Izglītība

Stambulas universitātē Gils studēja ekonomiju. Maģistra studiju laikā viņš pabija arī divus gadus Londonā un Ekseterā. Pēc studijām viņš turpināja savas akadēmiskās gaitas un strādāja Adapazarā dažādās augstākās izglītības iestādēs kā līdzstrādnieks rūpnieciskās inženierijas institūtā un kā pasniedzējs menedžmenta kursos topošajā Sakarjas universitātē. No 1983. līdz 1991. gadam viņš strādāja Islamiskās attīstības bankā, bet 1991. gadā kļuva par starptautisko attiecību vadības lektoru.

Labējā politika Gilu ieinteresēja jau skolas gados. Universitātē viņš pievienojās turku nacionālajiem islamistiem (turku valodā: Millî Türk Talebe Birliği, Nacionālā turku studentu savienība). 1991. un 1995. gadā Gilu ievēlēja Turcijas Lielajā nacionālajā asamblejā no Labklājības partijas saraksta, bet kad to aizliedza, 1999. gadā viņš turpināja savu parlamentārieša karjeru kā jaunizveidotās Tikumības partijas (arī to vēlāk aizliedza) deputāts. Gils ir viens no Taisnības un attīstības partijas dibinātājiem un 2002. gadā viņu atkal ievēlēja kā parlamenta deputātu un 2002. gada novembrī viņu ievēlēja par Turcijas premjeru.

## [izmainīt šo sadaļu] Premjers un ārlietu ministrs

Gilu sākumā uztvēra kā radītu premjera amatam, īpaši, kad viņš vadīja sarunas ar ASV par Turcijas iespējamo līdzdalību iebrukumam Irākā. Tomēr, 2003. gada martā, kļuvis par ārlietu ministru, Gils pierādīja savas spējas starptautiskā politikā, panākot to, ka Eiropas Savienība nosaka Turcijas uzņemšanas datumu un to, ka tiek uzlabotas divpusējās attiecības ar Sīriju, kā arī vairākām centrālās Āzijas un Kaukāza tjurku valstīm.

Abdullahs Gils tiekas ar ASV Valsts drošības padomnieci Kondolīzu Raisu Baltajā namā.

2007. gada 6. februārī Gils devās oficiālā vizītē uz ASV pie Kondolīzas Raisas un Džordža Buša, lai viņus pierunātu neatbalstīt likumu ASV Pārstāvju palātā, ar kuru 1915. gada daudzo armēņu izmiršanu atzītu par genocīdu.

## [izmainīt šo sadaļu] Prezidenta kandidāts

2007. gada 24. aprīlī premjers Redžeps Tajjips Erdoans Gilu izvirzīja kā Taisnības un attīstības partijas kandidātu prezidenta amatam. Pirms šāda paziņojuma politiskā elite baumoja, ka par prezidentu kandidēs pats Erdoans. Pēc masveida vēlēšanu boikota no opozīcijas puses, parlaments nevarēja turpināt prezidenta vēlēšanas un 2007. gada 6. maijā Gils atsauca savu kandidatūru.

Jau 11. maijā, pēc grozījumiem Turcijas konstitūcijā, kas nosaka, ka prezidentu ievēl vispārējās vēlēšanās, nevis parlaments, Gils atkal paziņoja, ka kandidēs uz prezidenta amatu.

Politisko cīņu rezultātā tika sarīkotas ārkārtas parlamenta vēlēšanas un Taisnības un attīstības partija, iegūstot lielāku vietu skaitu parlamentā, atkal izvirzīja Gilu par prezidenta kandidātu. 2007. gada 14. augustā Gils iesniedza savu kandidāta pieteikumu un īpašā preses konferencē mierināja politiskos oponentus, ka atbalsta sekulārismu.

Saturs iegūts no "http://lv.wikipedia.org../../../a/b/d/Abdullahs_Gils_1a94.html"

Kategorija: Turcijas politiķi

##### Views

- Raksts
- Diskusija
- Pašreizējā versija

##### Meklēt

##### Citās valodās

- العربية
- Azərbaycan
- Български
- Brezhoneg
- Česky
- Dansk
- Deutsch
- Ελληνικά
- English
- Esperanto
- Español
- Eesti
- فارسی
- Suomi
- Français
- עברית
- Hrvatski
- Bahasa Indonesia
- Italiano
- 日本語
- ქართული
- Kurdî / كوردی
- Lëtzebuergesch
- Bahasa Melayu
- Nederlands
- ‪Norsk (bokmål)‬
- Polski
- Português
- Română
- Русский
- Svenska
- Türkçe
- اردو
- Tiếng Việt
- 中文